
ประกาศองค์การบริหารส่วนตำบลกะหรอ
เรื่อง  รับสมัครบุคคลเพื่อสรรหาและเลือกสรรเป็นลูกจ้างชั่วคราวโครงการจัดทำแผนที่ภาษีและทะเบียนทรัพย์สินขององค์การบริหารส่วนตำบลกะหรอ
ครั้งที่ 3
.......................................................


ตามที่ องค์การบริหารส่วนตำบลกะหรอ   อำเภอนบพิตำ  จังหวัดนครศรีธรรมราช  ได้ดำเนินการ  รับสมัครเพื่อทำการสรรหาและเลือกสรรลูกจ้างชั่วคราว  ตามโครงการจัดทำแผนที่ภาษีและทะเบียนทรัพย์สินขององค์การบริหารส่วนตำบลกะหรอ   ประจำปีงบประมาณ  2558   ไปแล้ว นั้น  
อาศัยอำนาจตามความในมาตรา  22  และมาตรา  26  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.2542  ประกอบกับประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547  ข้อ  19  จึงประกาศรับสมัครบุคคลเพื่อสรรหาและเลือกสรรเป็นลูกจ้างชั่วคราวโครงการฯ  ครั้งที่ 3  ดังต่อไปนี้  


1.  ประเภทและตำแหน่งที่รับสมัคร  ลักษณะงานที่ปฏิบัติ  และอัตราค่าตอบแทนที่ได้รับ


     
ประเภทลูกจ้างชั่วคราวตามโครงการจัดทำแผนที่ภาษีและทะเบียนทรัพย์สิน



ตำแหน่ง  ลูกจ้างชั่วคราวโครงการจัดทำแผนที่ภาษีและทะเบียนทรัพย์สิน


จำนวน  ๑  อัตรา



ลักษณะงานที่จะต้องปฏิบัติในตำแหน่งที่เปิดรับสมัคร  และอัตราค่าตอบแทนที่จะได้รับ


    
ตามหลักเกณฑ์ที่ประกาศรับสมัคร  (รายละเอียดตามภาคผนวก  ก. แนบท้ายประกาศนี้ )


2. คุณสมบัติของผู้สมัครเข้ารับการเลือกสรร


    ผู้สมัครสอบต้องมีคุณสมบัติทั่วไปและมีคุณสมบัติเฉพาะสำหรับตำแหน่ง  ดังนี้


        
    2.1 คุณสมบัติทั่วไป



     
(1) มีสัญชาติไทย


    
(2) มีอายุไม่ต่ำกว่า  18  ปีบริบูรณ์และไม่เกิน  60  ปี


     
(๓) ไม่เป็นบุคคลล้มละลาย


     
(๔)ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือ
                    จิตใจฟั่นเฟือนไม่สมประกอบ หรือเป็นโรคตามที่กำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล   ดังนี้



      ก.  โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจแก่สังคม



      ข.  วัณโรคในระยะอันตราย



      ค.  โรคเท้าช้างในระยะที่ปรากฏอาการเป็นที่น่ารังเกียจแก่สังคม



      ง.  โรคติดยาเสพติดให้โทษ



      จ.  โรคพิษสุราเรื้อรัง
(5)  ไม่เป็นผู้...
-2-


     
(๕)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง



       
 (๖)  ไม่เป็นผู้ดำรงตำแหน่งบริหารท้องถิ่น  คณะผู้บริหารท้องถิ่นสมาชิกสภาท้องถิ่น


    
 (๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่กระทำโดยประมาทหรือความผิดลหุโทษ      



    
 (๘)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ หรือหน่วยงานอื่นของรัฐ


   
 (๙) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของข้าราชการส่วนท้องถิ่น

3.  วัน  เวลา  และสถานที่รับสมัคร

  กำหนดวันรับสมัครให้ขอรับใบสมัครและยื่นใบสมัครด้วยตนเอง ตั้งแต่วันที่  8  กรกฎาคม 2558  ถึงวันที่  17 กรกฎาคม   2558   ในวันและเวลาราชการ  ณ  ที่ทำการองค์การบริหารส่วนตำบลกะหรอ  อำเภอนบพิตำ   จังหวัดนครศรีธรรมราช    โดยสอบถามรายละเอียดได้ที่   สำนักงานปลัดองค์การบริหารส่วน   ตำบลกะหรอ  หรือโทรศัพท์หมายเลข  0 - 7575 – 1100-3 และสามารถดูรายละเอียดได้ทาง www.karhaw.go.th 
4.  เอกสารและหลักฐานการสมัครที่ต้องยื่นพร้อมใบสมัครในวันสมัคร
     ผู้สมัครจะต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วน  พร้อมทั้งนำเอกสารฉบับจริงและสำเนารับรองถูกต้องอย่างละ  1  ชุด  มายื่นในวันรับสมัครดังต่อไปนี้



4.1  สำเนาทะเบียนบ้าน                                                    จำนวน  1  ฉบับ


4.2  สำเนาบัตรประจำตัวประชาชน                                       จำนวน  1  ฉบับ


๔.๓  สำเนาหนังสือแสดงวุฒิการศึกษาที่แสดงว่าเป็นผู้มีวุฒิการศึกษา
ตรงตามคุณสมบัติเฉพาะตำแหน่งที่สมัครสอบโดยจะต้องสำเร็จการศึกษาและได้รับอนุมัติ
จากผู้มีอำนาจอนุมัติ ภายในวันที่ปิดรับสมัครสอบ





จำนวน ๑ ฉบับ


4.๔  รูปถ่ายหน้าตรงไม่สวมหมวกและไม่สวมแว่น ขนาด 1 นิ้ว  จำนวน  3  รูป

(ถ่ายครั้งเดียวกัน  ถ่ายไว้ไม่เกิน  6  เดือน  นับถึงวันที่สมัคร)  




4.๕  สำเนาหลักฐานประกอบอื่นๆ  เช่น หนังสือแสดงการสมรส  หนังสือแสดงการเปลี่ยนชื่อตัว  ชื่อสกุล  ใบอนุญาตขับขี่รถยนต์ส่วนบุคคล ฯลฯ



4.๖  ใบรับรองแพทย์  ซึ่งออกไม่เกิน  1 เดือน  นับแต่วันตรวจร่างกาย  จำนวน  1  ฉบับ
5.  ค่าธรรมเนียมในการสมัคร

     ผู้สมัครสอบต้องเสียค่าธรรมเนียมในการสมัคร จำนวน  100  บาท


     ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิสอบแล้ว  เว้นแต่มีการยกเลิกการสอบครั้งนี้ทั้งหมด  เนื่องจากมีการทุจริตหรือส่อไปในทางทุจริต  จึงให้จ่ายคืนค่าธรรมเนียมสอบแก่ผู้สมัครสอบ  เฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้    
  

6. การประกาศรายชื่อผู้มีสิทธิเข้ารับการเลือกสรร


    - องค์การบริหารส่วนตำบลกะหรอ จะประกาศรายชื่อผู้มีสิทธิสอบข้อเขียนในวันที่  20กรกฎาคม    2558  ณ  ที่ทำการองค์การบริหารส่วนตำบลกะหรอ   อำเภอนบพิตำ  จังหวัดนครศรีธรรมราช  และทางเว็บไซต์ www.karhaw.go.th
/วัน  เวลา...
-๓-
7.  วัน  เวลา  สถานที่เลือกสรร
                - กำหนดวันสอบข้อเขียน  ในวันที่   23 กรกฎาคม   ๒๕๕8  เวลา  ๐9.0๐ - ๑๒.๐๐  น.  
 ณ  ที่ทำการองค์การบริหารส่วนตำบลกะหรอ   อำเภอนบพิตำ  จังหวัดนครศรีธรรมราช


    - กำหนดวันสอบสัมภาษณ์  ในวันที่  24 กรกฎาคม   ๒๕๕8  เวลา  09.๐๐ - ๑2.๐๐  น.  
  ณ  ที่ทำการองค์การบริหารส่วนตำบลกะหรอ   อำเภอนบพิตำ  จังหวัดนครศรีธรรมราช


 (รายละเอียดตามภาคผนวก  ข.  แนบท้ายประกาศนี้)  
8.  การประกาศรายชื่อผู้ผ่านการเลือกสรร
      การประกาศรายชื่อผู้ผ่านการเลือกสรร  จะประกาศให้ทราบ  ณ  ที่ทำการองค์การบริหารส่วนตำบลกะหรอ    หรือ  ทางเว็บไซต์ อบต.กะหรอ   www.karhaw.go.th   ในวันที่   24   กรกฎาคม   ๒๕๕8   
9.  หลักสูตรและวิธีการเลือกสรร
       หลักสูตรการเลือกสรร  แบ่งเป็น  ๓  ภาค  คือ
       -  ภาคความรู้ความสามารถทั่วไป  (ภาค ก )  ๑๐๐  คะแนน  โดยใช้วิธีสอบข้อเขียน
       -  ภาคความรู้ความสามารถเฉพาะสำหรับตำแหน่ง (ภาค ข)  ๑๐๐ คะแนน โดยใช้วิธีสอบข้อเขียน
       -  ภาคความเหมาะสมกับตำแหน่ง (ภาค ค) 100 คะแนน  โดยใช้วิธีการสัมภาษณ์และการปฏิบัติ
      (รายละเอียดตามภาคผนวก  ข.  แนบท้ายประกาศนี้)
10.  เกณฑ์การตัดสิน
            การตัดสินว่าผู้ใดเป็นผู้ผ่านการเลือกสรร  ให้ถือเกณฑ์ว่าต้องเป็นผู้ที่ได้คะแนนในแต่ละภาค   ไม่ต่ำกว่าร้อยละ 60  

11.  อัตราค่าตอบแทน
ตำแหน่ง  ลูกจ้างชั่วคราว โครงการจัดทำแผนที่และทะเบียนทรัพย์สิน    อัตราค่าจ้าง
เดือนละ  9,400.-  บาท                 
12.  การขึ้นบัญชีผู้ผ่านการเลือกสรร
       12.1  การขึ้นบัญชีผู้สอบแข่งขันได้จะเรียงลำดับที่จากผู้สอบได้คะแนนรวมสูงสุดลงมาตามลำดับถึงต่ำสุด  ในกรณีที่ผู้สอบได้คะแนนรวมเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า    ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถเฉพาะสำหรับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถเฉพาะสำหรับตำแหน่งเท่ากัน  ผู้ที่ได้คะแนนภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่า  ถ้ายังคงได้คะแนนเท่ากันอีกก็ให้ผู้ได้รับเลขประจำตัวผู้สอบก่อนเป็นผู้อยู่ในลำดับที่สูงกว่า
       12.2้  บัญชีผู้ผ่านการเลือกสรรให้ใช้ได้ไม่เกิน  1  ปี  นับแต่วันประกาศขึ้นบัญชี  แต่ถ้ามีการเลือกสรรอย่างเดียวกันอีกและได้ขึ้นบัญชีผู้ผ่านการเลือกสรรได้ใหม่แล้ว  บัญชีครั้งก่อนเป็นอันยกเลิก
13.  การจ้าง
  13.1  ผู้สอบแข่งขันได้จะได้รับการจ้างตามลำดับที่ ในบัญชีผู้สอบแข่งขันได้  ทั้งนี้โดยความเห็นชอบของคณะกรรมการพนักงานส่วนตำบลจังหวัดนครศรีธรรมราช
  13.2  ถ้าผู้สอบแข่งขันได้  และลำดับที่  ที่จะได้รับการบรรจุและแต่งตั้งมีวุฒิการศึกษาสูงกว่าที่กำหนดไว้ตามประกาศนี้  จะนำมาใช้เพื่อเรียกร้องสิทธิใดๆ  เพื่อประโยชน์ของตนเองไม่ได้
  องค์การบริหาร...
-๔-
องค์การบริหารส่วนตำบลกะหรอ   ดำเนินการสอบแข่งขันดังกล่าวในรูปคณะกรรมการ     โดยยึดหลักสมรรถนะ  ความรู้ความสามารถ ความอุตสาหะ ความอดทน  ความเสมอภาคและความเป็นธรรม  อย่าหลงเชื่อหรือยอมเสียทรัพย์สินให้แก่บุคคล  หรือกลุ่มบุคคลหรือผู้ที่อ้างว่า  สามารถช่วยเหลือให้สอบได้  และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบได้  โปรดแจ้งคณะกรรมการดำเนินการสรรหาและเลือกสรรพนักงานจ้างได้ทราบ  เพื่อจักได้ดำเนินการตามกฎหมายต่อไป
จึงประกาศให้ทราบโดยทั่วกัน
ประกาศ  ณ  วันที่  30   เดือน  มิถุนายน   พ.ศ. 2558

 (นายมนัสพงค์   สุทธิเดช) 
นายกองค์การบริหารส่วนตำบลกะหรอ
ภาคผนวก  ก  
(แนบท้ายประกาศองค์การบริหารส่วนตำบลกะหรอ  ลงวันที่   30 มิถุนายน  2558)
รายละเอียดคุณสมบัติเฉพาะสำหรับตำแหน่ง
....................................................

ประเภท  ลูกจ้างชั่วคราวโครงการ

ชื่อตำแหน่ง
ลูกจ้างชั่วคราวโครงการจัดทำแผนที่ภาษีและทะเบียนทรัพย์สิน  (กองคลัง)



ได้รับค่าจ้างเดือนละ 9,400.-  บาท

คุณสมบัติเฉพาะตำแหน่ง


เป็นผู้มีคุณวุฒิ ไม่ต่ำกว่า ประกาศนียบัตรวิชาชีพ (ปวช.) ทางด้านช่าง (ช่างโยธา  ช่างสำรวจ     ช่างก่อสร้าง  ช่างเขียนแบบก่อสร้าง)   
ลักษณะงานที่ปฏิบัติ
· สำรวจข้อมูลภาคสนามโครงการแผนที่ภาษีและทะเบียนทรัพย์สินขององค์การบริหารส่วนตำบลกะหรอ 
· รับผิดชอบในการเดินสำรวจข้อมูลเกี่ยวกับทรัพย์สินต่างๆ ของประชาชนภายในเขตปกครอง   ทำการสัมภาษณ์จากเจ้าของทรัพย์สินและเก็บข้อมูลต่างๆ เพื่อบันทึกรายละเอียดในแบบสำรวจข้อมูลต่างๆ 
· ปฏิบัติงานอื่นๆตามที่ได้รับมอบหมาย
ความรู้ความสามารถที่ต้องการ
1. ความรู้ในงานแผนที่ภาษีและทะเบียนทรัพย์สินอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายสภาตำบลและองค์การบริหารส่วนตำบล และกฎหมาย  
กฎ   ระเบียบ  และข้อบังคับอื่นที่ใช้ในการปฏิบัติงานในหน้าที่
3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
4. มีความสามารถในการปฏิบัติหน้าที่ด้วยความละเอียดแม่นยำ
5. มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่ในความ
6. มีความรู้ความสามารถในการใช้โปรแกรมคอมพิวเตอร์สำหรับงานที่รับผิดชอบ
ภาคผนวก  ข
(แนบท้ายประกาศองค์การบริหารส่วนตำบลกะหรอ  ลงวันที่ 30 มิถุนายน   2558)
รายละเอียดวิชาที่จะดำเนินการสอบ 
(ตำแหน่ง ลูกจ้างชั่วคราวโครงการจัดทำแผนที่ภาษีและทะเบียนทรัพย์สิน)
....................................................
1.1  ภาคความรู้ความสามารถทั่วไป  (ภาค ก)  ๑๐๐  คะแนน  
   ทดสอบความรู้ด้านต่อนี้
-  ความสามารถในการวิเคราะห์เหตุการณ์หรือสรุปเหตุผลทางการเมือง  เศรษฐกิจ   หรือสังคม
 
-  พระราชบัญญัติระเบียบบริหารราชการแผ่นดิน พ.ศ. ๒๕๓๔  และที่แก้ไขเพิ่มเติม
-  พระราชบัญญัติสภาตำบลและองค์การบริหารส่วนตำบล  พ.ศ.๒๕๓๗  และที่แก้ไขเพิ่มเติม
1.2   ภาคความรู้ความสามารถเฉพาะสำหรับตำแหน่ง (ภาค ข)  ๑๐๐  คะแนน  
ทดสอบความรู้ด้านต่อไปนี้  

- ระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครองส่วนท้องถิ่น      พ.ศ. 2550 

-พระราชบัญญัติภาษีโรงเรือนและที่ดิน  พ.ศ.2475 

-พระราชบัญญัติภาษีบำรุงท้องที่ พ.ศ. 2509 

-พระราชบัญญัติภาษีป้าย พ.ศ.2510 

-ความรู้ด้านช่างก่อสร้าง ช่างเขียนแบบ ช่างสำรวจ ช่างโยธา 
1.3   ภาคความเหมาะสมกับตำแหน่ง (ภาค  ค)  100  คะแนน  โดยใช้วิธีการสัมภาษณ์ และการปฏิบัติ

-  ประเมินบุคคลเพื่อพิจารณาความเหมาะสมกับตำแหน่งหน้าที่  จากประวัติส่วนตัว  ประวัติการศึกษา  ประวัติการทำงาน  และพฤติกรรมที่ปรากฏทางอื่นของผู้เข้าสอบ  จากการสัมภาษณ์  ทั้งนี้  อาจใช้วิธีการอื่นใดเพิ่มเติมอีกก็ได้  เพื่อพิจารณาความเหมาะสมในด้านอื่นๆ  เช่น  ความรู้ที่อาจใช้เป็นประโยชน์ในการปฏิบัติงานในหน้าที่  ความสามารถ  ประสบการณ์  ท่วงทีวาจา  อุปนิสัย  อารมณ์  ทัศนคติ  คุณธรรม  จริยธรรม  การปรับตัวเข้ากับเพื่อนร่วมงาน  รวมทั้งสังคมและสิ่งแวดล้อม  ความคิดริเริ่มสร้างสรรค์  ปฏิภาณไหวพริบ  และบุคลิกภาพอย่างอื่น  เป็นต้น


สำเนาคู่ฉบับ








